Ministère de la famille, de l'intégration et à la Grande région
De Ministère fir Famill, Integratioun an d'Groussregioun, dacks just Familljeministère genannt, offiziell Ministère de la famille, de l'intégration et à la Grande région ass e Ministère zu Lëtzebuerg.

Allgemenges 
D'Zoustännegkeet vum Ministère begräift absënns d'Famill an d'Familljepolitik, d'Politik vun den ale Leit, de Leit mat engem Handicap, d'Integratioun vun den Auslänner grad wéi d'Beräicher Solidaritéit a Sozialhëllef.

Wat d'Groussregioun ugeet, këmmert de Ministère sech ë. a. ëm déi national Representatioun um Sommet vun der Groussregioun an ëm d'Gestioun vum Haus vun der Groussregioun.

Kompetenz vum Ministère 
D'Servicer a Verwaltungen déi ënnert d'Kompetenz vum Familljeministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:

 Kannergeldskeess,
 Établissement public « Centres, foyers et services pour personnes âgées »,
 Servicer fir al an handicapéiert Leit vum Centre hospitalier neuropsychiatrique,
 Senioren-Telefon,
 Fonds national de solidarité,
 Koordinatioun vun der Politik fir d'LGBTI-Communautéit.

Kuckt och 

 Regierung (Lëtzebuerg)
 Lëscht vun de lëtzebuergesche Familljeministeren

Um Spaweck 

 De Ministère op gouvernement.lu, der Websäit vun der Regierung

Ministèren zu Lëtzebuerg